**ELŐTERJESZTÉS**

**Szombathely Megyei Jogú Város Közgyűlésének 2018. december havi rendes ülésére**

**Javaslat feladat-ellátási megállapodások módosításával kapcsolatos döntések jóváhagyására**

**I.**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja alapján az óvodai ellátás biztosítása a helyi önkormányzat kötelezően ellátandó feladata. A nemzeti köznevelésről szóló 2011. évi CXC. törvény (a továbbiakban: Nkt.) 74. § (2) bekezdése alapján az óvodai nevelésről a települési önkormányzat intézmény alapítása és fenntartása, vagy köznevelési szerződés útján gondoskodik. Az Nkt. rendelkezése alapján Tömörd Község Önkormányzata az óvodai feladatok ellátását Szombathely Megyei Jogú Város Önkormányzatával kötött, 5 éves határozott időtartamra szóló feladat-ellátási megállapodás alapján biztosítja, mely megállapodás 2019. január 10. napjával lejár. A település a szerződés - változatlan feltételekkel történő – 2023. május 31. napjáig szóló meghosszabbítását kezdeményezte.

A módosítással egységes szerkezetbe foglalt feladat-ellátási megállapodásban, mely az előterjesztés mellékletét képezi rögzítésre került, hogy a Felek a köztük 2014. január 10. napjától fennálló, 5 éves határozott időre szóló megállapodást 2023. május 31. napjáig meghosszabbítják.A szerződések egyéb rendelkezései változatlanul hatályban maradnak.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**II.**

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától Tanakajd település vonatkozásában házi segítségnyújtás ellátására megállapodást kötött. A megállapodást a Felek 2016. január 1. napjától határozatlan időre kötötték. A megállapodást 6 hónapos felmondási idővel tárgyév utolsó napjával, indokolási kötelezettséggel mondhatja fel, bármelyik fél.

Tanakajd Község polgármestere a megállapodást 2018. június 28. napján kelt levelében, 2018. december 31. napjával írásban felmondta, tekintettel arra, hogy a feladatellátást más módon kívánja megoldani. Kérem a Tisztelt Közgyűlést, hogy a megállapodás megszűnését tudomásul venni szíveskedjék. Kérem továbbá, hatalmazzon fel arra, hogy a 2018. december 31. napjáig biztosított szolgáltatással összefüggő, Tanakajd Község Önkormányzata részéről fennálló fizetési kötelezettség tárgyában a szükséges intézkedéseket megtegyem.

Kérem a Tisztelt Közgyűlést, az előterjesztésben leírtakat jóváhagyni és a határozati javaslatot elfogadni szíveskedjék.

**Szombathely, 2018. november „ ”**

 **(: Dr. Puskás Tivadar :)**

**I.**

**HATÁROZATI JAVASLAT**

**…/2018. (XII. ….) Kgy. számú határozat**

1. Szombathely Megyei Jogú Város Közgyűlése a „Javaslat feladat-ellátási megállapodások módosításával kapcsolatos döntések jóváhagyására” című előterjesztést megtárgyalta, és Szombathely Megyei Jogú Város Önkormányzata, valamint Tömörd Község Önkormányzata között az óvodai nevelésre vonatkozóan megkötött, a módosítással egységes szerkezetbe foglalt feladat-ellátási megállapodást az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt megállapodás aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /1. pont vonatkozásában /

 2018. december 31. /a 2. pont vonatkozásában/

**II.**

**HATÁROZATI JAVASLAT**

**…/2018. (XII. ….) Kgy. számú határozat**

1. Szombathely Megyei Jogú Város Közgyűlése a „Javaslat feladat-ellátási megállapodások módosításával kapcsolatos döntések jóváhagyására” című előterjesztést megtárgyalta, és Szombathely Megyei Jogú Város Önkormányzata, valamint Tanakajd Község Önkormányzata között a házi segítségnyújtásra vonatkozó feladat-ellátási megállapodás 2018. december 31. napjával történő megszűnését tudomásul veszi.
2. A Közgyűlés felhatalmazza a polgármestert, hogy a 2018. december 31. napjáig biztosított szolgáltatással összefüggő, Tanakajd Község Önkormányzata részéről fennálló fizetési kötelezettség tárgyában a szükséges intézkedéseket megtegye.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /1. pont vonatkozásában /

 2019. január 25. /a 2. pont vonatkozásában/